CELEX: 62011CN0126
Language: sk
Date: 2011-03-10 00:00:00
Title: Vec C-126/11: Návrh na začatie prejudiciálneho konania, ktorý podal Hof van Cassatie van België (Belgicko) 10. marca 2011 — INNO NV/Unie van Zelfstandige Ondernemers VZW (UNIZO), Organisatie voor de Zelfstandige Modedetailhandel VZW (Mode Unie), Couture Albert BVBA

21.5.2011   
            
            
               SK
            
            
               Úradný vestník Európskej únie
            
            
               C 152/15
            
         Návrh na začatie prejudiciálneho konania, ktorý podal Hof van Cassatie van België (Belgicko) 10. marca 2011 — INNO NV/Unie van Zelfstandige Ondernemers VZW (UNIZO), Organisatie voor de Zelfstandige Modedetailhandel VZW (Mode Unie), Couture Albert BVBA
   (Vec C-126/11)
   2011/C 152/26
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hof van Cassatie van België
   
      Účastníci konania pred vnútroštátnym súdom
   
   
      Účastníčka konania podávajúca kasačný opravný prostriedok: INNO NV
   
      Odporcovia v konaní o kasačnom opravnom prostriedku: Unie van Zelfstandige Ondernemers VZW (UNIZO), Organisatie voor de Zelfstandige Modedetailhandel VZW (Mode Unie), Couture Albert BVBA
   
      Prejudiciálna otázka
   
   Má sa smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 (1), najmä jej článok 1, článok 2 písm. d), článok 3 ods. 1 a článok 5, vykladať takým spôsobom, že je s týmito článkami v rozpore vnútroštátny právny predpis, akým je článok 53 § 1 ods. 1 a 3 zákona zo 14. júla 1991 o obchodných praktikách a o informovaní a ochrane spotrebiteľov, ktorý obchodníkom v odvetviach uvedených v článku 52 § 1 tohto zákona zakazuje počas doby zákazu od 15. novembra do 2. januára a od 15. mája do 30. júna na akomkoľvek mieste a akýmikoľvek komunikačnými prostriedkami uverejniť oznámenie o znížení cien alebo oznámenie, na základe ktorého je možné predpokladať zníženie cien, uvedené v článku 42 tohto zákona a zakazuje aj pred dobou zákazu uverejniť oznámenia o znížení cien alebo oznámenia, na základe ktorých je možné predpokladať zníženie cien, ak majú účinok v dobe zákazu, aj keď je príslušné opatrenie bez ohľadu na vnútroštátnym zákonodarcom uvedený dvojaký cieľ, totiž jednak chrániť záujmy spotrebiteľov a na druhej strane upravovať hospodársku súťaž medzi obchodníkmi, v skutočnosti určené na to, aby upravovalo hospodársku súťaž medzi obchodníkmi a účinne podporovalo ochranu spotrebiteľov so zohľadnením ďalších zákonom upravených záruk?
   
      (1)  Ú. v. EÚ L 149, s. 22.